**CONVENIO DE COLABORACIÓN PARA DESENVOLVER**

**PROXECTOS DE APRENDIZAXE E SERVIZO ENTRE A**

**UNIVERSIDADE DE VIGO E O/A (NOME DA ENTIDADE ASINANTE)**

**REUNIDOS**

Dunha parte, don Manuel Joaquín Reigosa Roger, Reitor Magnífico da Universidade de Vigo, nomeado segundo o Decreto da Comunidade Autónoma de Galicia 110/2022, do 9 de xuño, publicado no Diario Oficial de Galicia (DOG) nº 117, do 20 de xuño de 2022, de acordo coas competencias que lle outorga o artigo 50 da Lei orgánica 2/2023, do 22 de marzo, do Sistema Universitario, e o artigo 29 dos Estatutos da Universidade de Vigo, aprobados polo Decreto 13/2019, do 24 de xaneiro, e publicados no DOG nº 38, do 22 de febreiro do 2019. Con enderezo en Edificio Exeria, campus universitario, 36310 Vigo.

Doutra parte, o Sr/ a Sra. (nome e apelidos do representante da entidade asinante), (cargo) de (nome da entidade asinante) (en adiante, (Acrónimo)) en virtude do seu nomeamento (si é entidade pública) / da escritura de poderes (si é entidade privada). O/A (Acrónimo) ten domicilio en (), código postal, de() e con NIF/CIF ().

As partes comparecentes recoñécense mutuamente plena lexitimación, capacidade e representación para a sinatura do presente convenio e, a estes efectos

**EXPOÑEN:**

PRIMEIRO. Correspóndelle á Universidade de Vigo, no marco das súas competencias, a prestación do servizo público da educación superior mediante a investigación, a docencia, o estudo, a transferencia do coñecemento á sociedade e a extensión universitaria.

SEGUNDO. O estatutos da Universidade de Vigo inclúen entre os fins da institución a transmisión dos valores superiores de convivencia, igualdade, o apoio permanente ás necesidades especiais das persoas e o fomento do diálogo, da paz e do respecto á diversidade.

TERCEIRO. As convocatorias de Aprendizaxe Servizo publicadas pola Universidade de Vigo teñen como obxectivo fomentar a consolidación do emprego da metodoloxía aprendizaxe servizo a todas súas as titulacións como estratexia de formación integral do estudantado.

CUARTO. A aprendizaxe servizo é unha proposta educativa que combina procesos de aprendizaxe e de servizo á comunidade nun só proxecto, no que os e as participantes se forman traballando sobre necesidades reais da contorna co obxectivo de mellorala.

QUINTO. O artigo 64.3 do Estatuto do Estudante Universitario (EEU), aprobado polo Real decreto 1791/2010, de 30 de decembro, establece que as universidades deben favorecer prácticas de responsabilidade social e cidadá que combinen as aprendizaxes académicas nas diferentes titulacións coa prestación do servizo á comunidade orientado á mellora da calidade de vida e á inclusión social.

SEXTO. No marco do Programa de Aprendizaxe Servizo, poden ser entidades externas colaboradoras (destinatarias da acción social e solidaria do alumnado) calquera colectivo, entidade, asociación, ONG ou institución pública, sempre que a poboación destinataria directa ou indirecta das accións sexan, principalmente, persoas ou colectivos en situación ou risco de vulnerabilidade social. Poden ser tamén destinatarios do servizo as entidades ou institucións que teñan como finalidade conseguir o interese xeral ou comunitario.

SÉTIMO. O / a [.... acrónimo da entidade asinante ...], co ánimo de colaborar na formación integral do alumnado universitario, quere participar no Programa de Aprendizaxe Servizo da UVIGO.

Así pois, formalizamos este convenio de acordo coas seguintes:

**CLÁUSULAS:**

PRIMEIRA. Os proxectos de aprendizaxe servizo son actividades académicas curriculares desenvolvidas no contexto das titulacións da Universidade de Vigo.

SEGUNDA. A realización dos proxectos que se amparan neste convenio non implica ningún tipo de relación laboral entre o/a estudante e o/a [... acrónimo da entidade asinante ...], dado que a actividade desenvolvida polo estudantado é estritamente académica. As actividades que se desenvolvan deben axustarse á formación e competencias dos/as estudantes e o seu contido non pode dar lugar, en ningún caso, á substitución da prestación laboral propia de postos de traballo nin á prestación dun servizo profesional.

TERCEIRA. A actividade que leve a cabo o/a estudante ao amparo deste convenio non debe ter efectos retributivos para o/a estudante, nin fins de lucro para o / a [... acrónimo da entidade asinante ...],

CUARTA. Sempre que pola natureza do proxecto sexa posible, os produtos derivados da actividade de aprendizaxe servizo deben poñerse a disposición pública de forma gratuíta. Farase constar a autoría e a vinculación co Programa de Aprendizaxe Servizo da Universidade de Vigo.

QUINTA. A participación do alumnado que realice o proxecto de aprendizaxe servizo lévase a cabo de acordo co establecido establecido en cada proxecto ApS vixente aprobado na convocatoria de Proxectos Aprendizaxe-Servizo da Universidade de Vigo.

SEXTA. As actividades realizadas polo estudantado no marco dun proxecto ApS en vigor, estarán cubertas polo seguro escolar, sempre que a persoa estea matriculado e ao corrente do pago do citado seguro.

A Universidade de Vigo ten subscrito ademais un seguro de responsabilidade civil e outro de accidentes, complementarios ao seguro escolar.

SÉTIMA. A UVIGO comprométese a:

1. Establecer e definir, en colaboración co / a [... acrónimo da entidade asinante ...], os proxectos ApS. Estes proxectos deberán ser aprobado na convocatoria anual de proxectos de innovación educativa en Aprendizaxe Servizo.
2. A persoa coordinadora do proxecto, en coordinación co profesorado participante en cada proxecto responsabilizarase, en relación ao estudantado participante de:

* Velar para que o estudantado que participe se comprometa a: desenvolver o proxecto no período acordado.
* Velar para que o Estudantado participante comunique a persoa coordinadora do proxecto, calquera incidencia que afecte ao desenvolvemento do proxecto.
* Velar para que os estudantes participantes respecten as normas e regulamentos internos do / da [... acrónimo da entidade asinante ...], no seu caso, e especialmente garden o segredo profesional e non utilizar nin divulgar a terceiros en ningún caso a información relativa ao / á [... acrónimo da entidade asinante ...] ou á súa actividade á que haxa ter acceso durante a realización do proxecto, sen autorización da entidade.
* Solicitar, ao alumnado participante o formulario compromiso do alumnado participante
* Solicitar as persoas participantes, cando as actividades e funcións da Actividade ApS supoña o contacto habitual con menores, a certificación negativa do Rexistro Central de Penados, de non ter sido condenada por sentencia firme por delitos contra a liberdade e indemnidade sexual, trata e explotación de menores.
* Solicitar as persoas participantes na actividade ApS a declaración responsable de non ter antecedentes penais polos seguintes delitos: violencia doméstica ou de xénero, por atentar contra a vida, a integridades física, a liberdade, a integridade moral ou a liberdade e indemnidade sexual do outro cónxuxe ou dos fillos, ou por delitos de tráfico ilegal ou inmigración clandestina de persoas, ou por delitos de terrorismo en programas nos que as persoas destinatarias foran ou poidan ser vítimas destes delitos.
* Solicitar ao estudantado outros informes e equisas que proceda.

1. Difundir a participación do / da [... acrónimo da entidade asinante ...] no Programa de Aprendizaxe Servizo da UVIGO e realizar as certifiacións que corresponda realizar de acordo coa convocatoria anual.

OITAVA. O / a [.... acrónimo da entidade asinante ...] comprométese a:

1. Establecer e definir, en colaboración coa persoa responsable académica da actividade, os proxectos a desenvolver, que se concretarán en forma de proxecto ApS.
2. Designar unha persoa de referencia para cada proxecto, que, en coordinación co titor académico ou titora académica, fará o seguimento.
3. Comunicar ao titor académico ou titora académica, de xeito inmediato, calquera incidencia que afecte ao desenvolvemento do proxecto.
4. Presentar, no seu caso, os informes convidos sobre o desenvolvemento do proxecto, así como responder ás enquisas de seguimento de calidade do Programa de Aprendizaxe Servizo que lle sexan requiridas pola UVIGO.

NOVENA.Son causas de resolución:

1. O transcurso do prazo de vixencia do convenio sen acordarse a prórroga do mesmo.
2. O transcurso do prazo máximo de vixencia do mesmo incluído o período de prórroga establecido no mesmo.
3. O acordo unánime dos asinantes.
4. O incumprimento das obrigas e compromisos asumidos por parte de algún dos asinantes.
5. Por decisión xudicial declaratoria da nulidade do convenio.
6. Por calquera das causas contempladas na normativa da universidade sobre o contido do convenio

DÉCIMA. Para facilitar o seguimento e o cumprimento deste convenio, constituirase unha comisión mixta, con representantes designados/as polos órganos reitores de ambas as dúas partes en réxime de paridade. A dita comisión s entenderá e resolverá todas as cuestións relacionadas con el e cos Proxectos ApS específicos en vixencia que impliquen a ambas partes.

UNDÉCIMA. Este convenio empezará a producir os seus efectos a partir da data da súa sinatura e terá unha duración de 4 anos.

Non obstante, antes do remate do prazo previsto se as circunstancias o fan aconsellable, as partes por unanimidade poderán acordar a súa prórroga polo período estritamente necesario e sempre dentro do límite máximo de ata catro anos adicional establecido na Lei 40/2015, de 1 de outubro, de réxime xurídico do sector público.

DUODÉCIMA. No caso de que calquera das partes decida denunciar este convenio, deberá anuncialo á outra con, polo menos, tres meses de antelación. As partes conveñen que, non obstante o anterior, os proxectos específicos e actividades que, de ser o caso, se estivesen desenvolvendo no momento de declararse a terminación deste convenio, continuarán desenvolvéndose ata a súa total conclusión baixo as bases que orixinariamente se acordaron.

DECIMOTERCEIRA. As cuestións litixiosas xurdidas verbo da interpretación, modificación, resolución e efectos deste convenio, serán resoltas en primeira instancia, pola comisión mixta paritaria. As que non poidan ser resoltas na comisión, someteranse á xurisdición contencioso-administrativa, dado o carácter administrativo do convenio.

DECIMOCUARTA. Protección de datos.

(ESCOLLER ENTRE A OPCIÓN A, B OU C, DEBENDO QUEDAR NO CONVENIO UNHA SOA OPCIÓN)

OPCIÓN A. CLÁUSULA PARA CONVENIOS NO ESPAZO ECONÓMICO EUROPEO (España, resto da Unión Europea, Liechtenstein, Islandia e Noruega)

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa europea en materia de protección de datos de carácter persoal integrado polo Regulamento (UE) 2016/679 do Parlamento Europeo e do Consello, de 27 de abril de 2016 (RXPD) e as normas de desenvolvemento que a cada parte lles resultes aplicables.

Na execución deste convenio as partes declaran que asumen a condición de responsables do tratamento independentes, xa que cada unha no seu propio ámbito de actuación determina os medios e os fins dos tratamentos de datos necesarios; e que non se dan as condicións para ser consideradas corresponsables do tratamento ao abeiro do previsto no RXPD. En consecuencia, cada unha das partes asinantes responderá individualmente fronte ás persoas afectadas e fronte ás autoridades de control competentes, do incumprimento das súas obrigas correspondentes en materia de protección de datos persoais, así como das infraccións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limitación e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respectivos delegados de protección de datos. Se a solicitude de exercicio de dereitos se presentase diante da parte que non sexa a competente para a súa tramitación e resolución, esta daralle traslado á competente á maior brevidade posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais dunha das partes á outra, esta terá a súa base de lexitimación, cando menos, no cum­primento do presente convenio, de conformidade co establecido no artigo 6.1.b) do RXPD, sempre e cando se limite aos mínimos imprescindibles para acadar o fin perseguido. En todo caso, a entidade cesionaria adoptará as medidas adecuadas para limitar o acceso dos seus empregados aos datos persoais cedidos durante a vixencia deste convenio.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto daquelas actuacións que se deriven da aplicación e cumprimento da normativa de transparencia e acceso á información pública aplicable á Univer­sidade de Vigo e, de ser o caso, á outra parte.

OPCIÓN B. CLÁUSULA PARA CONVENIOS CON PAÍSES QUE CONTEN CON DECLARACIÓN DE ADECUACIÓN DA COMISIÓN EUROPEA[[1]](#footnote-1)

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Europeo e do Consello, de 27 de abril de 2016 (RXPD), a Lei orgánica 3/2018, de 5 de decembro, de protección de datos persoais e garantía dos dereitos dixitais (LOPDGDD) e demais normas de desenvolvemento.
2. No caso de xxxxxxxxxxxxx, e considerando que pertence a xxxxxxxxxxxxx, que conta cunha declaración de adecuación da Comisión Europea adoptada conforme ao establecido no artigo 45 do RXPD (Decisión xxxxxxxxxxxxx), o marco normativo aplicable virá determinado por xxxxxxxxxxxxx.

Na execución deste convenio as partes declaran que asumen a condición de responsables do tratamento independentes, xa que cada unha no seu propio ámbito de actuación determinan os medios e os fins dos tratamentos de datos necesarios; e que non se dan as condicións para ser consideradas corresponsables do tratamento ao abeiro do previsto no RXPD. En consecuencia, cada unha das partes asi­nantes res­ponderá individualmente fronte ás persoas afectadas e fronte ás autoridades de control competentes, do incumprimento das súas obrigas correspondentes en materia de protección de datos persoais, así como das infraccións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limitación e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respectivos delegados de protección de datos. Se a solicitude de exercicio de dereitos se presentase diante da parte que non sexa a competente para a súa tramitación e resolución, esta daralle traslado á competente á maior brevidade posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais dunha das partes á outra, esta terá a súa base de lexitimación, cando menos, no cum­primento do presente convenio, de conformidade co establecido no artigo 6.1.b) do RXPD, sempre e cando se limite aos mínimos imprescindibles para acadar o fin perseguido. En todo caso, a entidade cesionaria adoptará as medidas adecuadas para limitar o acceso dos seus empregados aos datos persoais cedi­dos durante a vixencia deste convenio.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto daquelas actuacións que se deriven da aplicación e cumprimento da normativa de transparencia e acceso á información pública aplicable á Univer­sidade de Vigo e, de ser o caso, á outra parte.

OPCIÓN C. CLÁUSULA PARA CONVENIOS CON TERCEIROS PAÍSES DISTIN­TOS DOS ANTERIORES

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Europeo e do Consello, de 27 de abril de 2016 (RXPD), a Lei orgánica 3/2018, de 5 de decembro, de protección de datos persoais e garantía dos dereitos dixitais (LOPDGDD) e demais normas de desenvolvemento.
2. No caso de xxxxxxxxxxxxx, o marco normativo aplicable virá determinado por xxxxxxxxxxxxx.

Dado que pertence a un país que a día de hoxe non conta cunha declaración de adecuación da Comisión Europea adoptada consonte co prescrito no artigo 45 do RXPD, a Universidade de Vigo só poderá levar a cabo a transferencia internacional dos datos persoais precisos para a correcta execución deste convenio, e dos que ela é responsable do tratamento, se se ofrecen garantías adecuadas conforme ao previsto nos artigos 46 e seguintes do RXPD.

A tal fin, e ao ter xxxxxxxxxxxxx conforme co seu ordenamento xurídico consideración de (Escoller)

* entidade de dereito público, as partes formalizan o correspondente acordo (anexo) que xunto con este convenio constitúen, segundo o previsto no artigo 46.2.a) do RXPD e nas Directrices 2/2020 do Comité Europeo de Protección de Datos, o instrumento xuridicamente vinculante e esixible entre autoridades ou organismos públicos.
* entidade de dereito privado, as partes formalizan o correspondente acordo (anexo) elaborado, segundo o previsto no artigo 46.2.c) do RXPD, atenden­do ás cláusulas-tipo aprobadas pola Comisión Europea mediante Decisión de execución (UE) 2021/914 de 4 de xuño de 2021.

Sen prexuízo do anterior, os datos persoais das persoas que asinan este convenio serán e/ou poderán ser obxecto daquelas actuacións que se deriven da aplicación e cumprimento da nor­mativa de transparencia e acceso á información pública aplicable, de ser o caso, a cada parte.

E, como proba de conformidade, as partes comparecentes asinan o presente convenio en Vigo, na data da última sinatura electrónica.

POLA UNIVERSIDADE DE VIGO POLA ENTIDADE

Manuel Joaquín Regoisa Roger Nome da persoa representante

Reitor dá Universidade de Vigo Cargo

1. Os países y territorios declarados adecuados pola Comisión Europea a marzo de 2023 son os seguintes: Suíza, Canadá, Arxentina, Guernsey, Illa de Man, Xersei, Illas Feroe, Andorra, Israel, Uruguai, Nova Zelandia, Reino Unido e República de Corea. Debe indicarse tamén a Decisión concreta que declara o nivel de adecuación (pódese consultar na Instrución conxunta 5/2019 ou na páxina da AEPD). [↑](#footnote-ref-1)